Tudor Chirilă, chemare la protest diseară: Eu am să ies în stradă în seara asta, chiar dacă mă duc singur

Tudor Chirilă a postat joi pe Facebook un îndemn la protest împotriva șefului PSD, anunțând că în această seară va ieși în stradă: ”Eu am să ies în stradă în seara asta, chiar dacă mă duc singur. Dragnea conduce țara mea, nu țara lui”.

Postarea lui Chirilă vine la două zile după ce guvernul a adoptat o nouă ordonanță de urgență prin care întărește controlul Puterii asupra magistraților.

Ieri, magistrații din Brașov au protestat față de noua OUG, azi au fost proteste la Oradea, iar mâine sunt anunțate proteste ale magistraților la București și Constanța.